Krkonošo nacionalinis parkas
Krkonošo nacionalinis parkas (ček. Krkonošský národní park, dažnas trumpinys KRNAP) – Čekijos nacionalinis parkas, įsikūręs šalies šiaurėje, Libereco ir Hradec Kralovės kraštų regione. Įsteigtas 1963 m., užima 15x35 km plotą. Parkas plyti 400 m aukštyje Krkonošių kalnagūbryje, kuris šalyje yra aukščiausias. Parkas taip pat įrašytas į UNESCO biosferos rezervatų sąrašą. Ribojasi su Karkonošės (lenk. Karkonosze) nacionaliniu parku Lenkijoje. Krkonoše aukščiausias kalnas – Snežka (1602 m), kuris taip pat yra aukščiausias Čekijoje. Nacionalinio parko būstinė įsikūrusi Vrchlabio mieste (apie 13 tūkst. gyv.), kuris vadinamas vartais į Krkonošius.